rejauldu/bengali-wikipedia huggingface dataset:
শংকর ঘোষ একজন ভারতীয় বাঙালি রাজনৈতিক নেতা। তিনি বর্তমানে ভারতীয় জনতা পার্টি  দলের সাথে যুক্ত। ২০২১ পশ্চিমবঙ্গ বিধানসভা  নির্বাচনের প্রাক্কালে শঙ্কর ঘোষ তার পুরনো রাজনৈতিক দল ভারতের কমিউনিস্ট পার্টি (মার্ক্সবাদী) ছেড়ে বিজেপিতে যোগদান করেন। এ বছরই তিনি  থেকে শিলিগুড়ি বিধানসভা কেন্দ্র থেকে বিধানসভা নির্বাচনে লড়েন এবং বিধায়ক নির্বাচিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ বিষয়শ্রেণী:দার্জিলিং জেলার ব্যক্তি বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:১৯৭৪-এ জন্ম বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
thumb|পিসার হেলানো মিনার – মাটির বিকৃতিজনিত কারণে সমস্যার একটি উদাহরণ।|293x293পিক্সেল thumb|মাটির বিভিন্ন স্তরের উদাহরণ। a) শীর্ষ মাটি এবং কোলুভিয়াম b) পরিপক্ক অবশিষ্ট মাটি c) অল্প বয়স্ক অবশিষ্ট মাটি d) পাথুরে শিলা। মৃত্তিকা বলবিদ্যা (ইংরেজিঃ Soil Mechanics) মূলত পদার্থবিদ্যা ও ফলিত বলবিদ্যার একটি শাখা যা মৃত্তিকার আচরণ ও বৈশিষ্ট্য বর্ণনা করে। এটি প্রচলিত ধারার ‘কঠিন বস্তুর বলবিদ্যা’ ও ‘প্রবাহী বলবিদ্যা’ থেকে এ জন্য স্বতন্ত্র- কারণ, মাটিতে কেবল কঠিন মাটির দানা বা কেবল তরল পদার্থ উপস্থিত থাকে না; বরং বিচিত্র ধরনের প্রবাহী পদার্থ (যেমনঃ বায়ু ও পানি) এবং কঠিন পদার্থ (যেমনঃ কাদা, পলি, বালি ও গ্র্যাভেল) উপস্থিত থাকে। পাশাপাশি, মাটিতে বিভিন্ন রকমের জৈব ও অজৈব পদার্থ এবং অন্যান্য উপাদান থাকে। Mitchell, J.K., and Soga, K. (2005) Fundamentals of soil behavior, Third edition, John Wiley and Sons, Inc., .Powrie, W., Spon Press, 2004, Soil Mechanics – 2nd ed A Guide to Soil Mechanics, Bolton, Malcolm, Macmillan Press, 1979.  মৃত্তিকা বলবিদ্যায় সমস্যা সমাধানকালে এ সব কিছুই বিবেচনায় নেয়া হয়। তাই, ‘মৃত্তিকা বলবিদ্যা’ এবং ‘শৈল বলবিদ্যা’ গতানুগতিক বলবিদ্যা থেকে স্বতন্ত্র। ভূ-কারিগরি প্রকৌশল (যা পুরকৌশলের একটি উপবিভাগ) এবং প্রকৌশলীয় ভূতত্ত্ববিদ্যা (যা কিনা ভূতত্ত্ববিদ্যার একটি উপবিভাগ) সহ বিভিন্ন ক্ষেত্রে তাত্ত্বিক বিশ্লেষণে মৃত্তিকা বলবিদ্যার প্রয়োগ রয়েছে।     ইতিহাস ও ক্রমবিকাশ  বলবিদ্যা বিজ্ঞানের একটি প্রাচীন শাখা হলেও মৃত্তিকা বলবিদ্যা শাখাটি অধুনা প্রতিষ্ঠিত। মৃত্তিকা বলবিদ্যার সূচনা ১৯২৫ সালে কার্ল তারজাঘির হাত ধরে। তিনি মাটির কণাগুলোর আচরণ ও বৈশিষ্ট্য ব্যাখ্যায় বলবিদ্যার সফল প্রয়োগ করেন। ফলে, মৃত্তিকা বলবিদ্যা নামে বলবিদ্যার একটি স্বতন্ত্র শাখা প্রতিষ্ঠিত হয়। তাই কার্ল তারজাঘিকে মৃত্তিকা বলবিদ্যার জনক হিসেব অভিহিত করা হয়। কার্ল তারজাঘি কার্যকর পীড়নের মূলনীতিগুলো দাঁড় করান, এবং ব্যাখ্যা করেন যে, মাটির কৃন্তন শক্তিমাত্রা (Shear Strength) মূলত কার্যকর পীড়ন দ্বারাই নিয়ন্ত্রিত হয়। তারজাঘির আবিষ্কৃত তত্ত্বের মধ্যে আরো আছে -- মাটির ভারবহন ক্ষমতা সংক্রান্ত তত্ত্ব, এবং কর্দমাক্ত মাটির দৃঢ়ীকরণের দরুন মাটির দেবে যাওয়ার ঘটনা পূর্বাভাস ব্যাখ্যা করার তত্ত্বাদি।   আলোচ্যসূচি  মৃত্তিকা বলবিদ্যার আলোচ্যসূচির তালিকা বেশ দীর্ঘ। শাস্ত্রটিতে যে বিষয়গুলোর পাঠ দেয়া হয় সেগুলো হচ্ছে মূলত- ভূমণ্ডলের মাটির গঠন ও উপাদান; কঠিন মাটি-তরল পানি-গ্যাসীয় বায়ুর আন্তসম্পর্কীয় ত্রিদশাচিত্র, কার্যকরী চাপ, ছিদ্রস্থ পানির চাপ, কৈশিকতা, মাটির শ্রেণিবিন্যাস, ভেদ্যতা, মাটির দৃঢ়ীকরণ, মাটির সংনমন, কৃন্তন শক্তিমাত্রা, মাটির দৃঢ়তা।     প্রয়োগ    পাহাড়ি এলাকা ও নদী তীরবর্তী ঢালুর জমির ক্ষেত্রে ঢালের স্থিতিশীলতা রক্ষা, অনুভূমিক মৃত্তিকা চাপ, বুনিয়াদের ভার বহন ক্ষমতা ইত্যাদি ক্ষেত্রে তাত্ত্বিক গবেষণা ও ব্যবহারিক প্রয়োগে মৃত্তিকা বলবিদ্যার রয়েছে ব্যাপক ভূমিকা।   তথ্যসূত্র   বিষয়শ্রেণী:মৃত্তিকা বিষয়শ্রেণী:বলবিজ্ঞান বিষয়শ্রেণী:মৃত্তিকা বলবিজ্ঞান
thumb|right|300px|কোষের আণবিক উপাদান কোষবিদ্যা (; গ্রিক  থেকে, kytos, "একটি ঠালা"; এবং , -লোজিয়া) একটি বিশুদ্ধ প্রাণিবিজ্ঞানের প্রধান শাখা, এ শাখায় কোষ, কোষের আকার, প্রকৃতি, বাহ্যিক ও অভ্যন্তরীণ গঠন, কোষবিভাজন ও শারীরবৃত্তীয় কাজ ইত্যাদি আলোচনা করা হয়। কোষের বিভিন্ন প্রকারের কার্যপ্রণালীর কৌশল নিয়েও কোষবিদ্যায় আলোচনা করা হয়। কোষ হচ্ছে জীবদেহের একক। জীববিজ্ঞানে কোষবিদ্যা শাখায় সাধারণত দুই প্রকারের কোষ নিয়ে আলোচনা করা হয়; একটি উদ্ভিদ কোষ এবং অপরটি প্রাণিকোষ।   ইতিহাস  ১৬৬৫ খৃষ্টাব্দে অণুবীক্ষণ যন্ত্রের সাহায্যে ইংরেজ বিজ্ঞানী রবার্ট হুক এর বোতলের ছিপির কোষ বা সেল আবিষ্কারই কোষতত্ব বা কোষবিদ্যার সূচনা করে। বিজ্ঞানী হুক ছিপিতে মৃত কোষ দেখেছিলেন, অর্থাত কেবল কোষ প্রাচীরই তিনি দেখতে পেরেছিলেন। এর পর ইতালীয় বিজ্ঞানী ম্যালপিঘি (Malpighi) ও ইংরেজ বিজ্ঞানী গ্রিউ (Grew) উদ্ভিদের টিস্যু বা কলা পরীক্ষার মাধ্যমে হুকের গবেষণাকে সমর্থন করেন। নিউক্লিয়াস আবিষ্কারের পরে জার্মান উদ্ভিদ বিজ্ঞানী Schleiden ও প্রানীবিজ্ঞানী Schwann কোষ মতবাদ গঠন করেন। এর দ্বারা প্রমাণিত হয় কোষই হল জীবনের জন্যে প্রয়োজনীয় বস্তুর আধার এবং সব সজীব বস্তুই কোষ দ্বারা গঠিত। এর পরে প্রোটোপ্লাজম ও প্রোটোপ্লাস্ট  আবিষ্কারে এই মতবাদের বিরুদ্ধ অর্গানিসম্যাল মতও সৃষ্টি হয়। বিজ্ঞানের যুগান্তকারী উন্নতির সাথে সাথে কোষবিদ্যার নতুন নতুন তথ্য ও তত্ত্ব আবিষ্কার হয়েছে।   তথ্যসূত্র   বিষয়শ্রেণী:জীববিজ্ঞান  বিষয়শ্রেণী:কোষ জীববিজ্ঞান
রামেন্দ্র কুমার ভারতীয় কমিউনিস্ট পার্টি (সিপিআই)-এর একজন ভারতীয় রাজনীতিবিদ এবং ভারতের শ্রমিক আন্দোলনের শীর্ষস্থানীয় রাজনীতিবিদদের মধ্যে অন্যতম। তিনি বেগুসরাই আসন থেকে লোকসভার সাবেক সংসদ সদস্য।  তিনি ভারতের কমিউনিস্ট পার্টির জাতীয় সচিবালয়ের সদস্য এবং এআইটিইউসির জাতীয় সভাপতি। তিনি বিহার বিধানসভার প্রাক্তন সদস্য, যেখানে তিনি ১৯৮০-১৯৯৫ সাল পর্যন্ত টানা তিনবার বরকাগাঁয়ের প্রতিনিধিত্ব করেছেন। https://www.elections.in/bihar/assembly-constituencies/1980-election-results.htmlhttps://www.elections.in/bihar/assembly-constituencies/1985-election-results.htmlhttps://www.elections.in/bihar/assembly-constituencies/1990-election-results.html তিনি প্রাক্তন সংসদ সদস্য (লোকসভা ও রাজ্যসভা) যোগেন্দ্র শর্মার পুত্র।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বিহারের লোকসভা সদস্য বিষয়শ্রেণী:ভারতের কমিউনিস্ট পার্টির রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বিহারের ভারতের কমিউনিস্ট পার্টির রাজনীতিবিদ
আ বিউটিফুল ক্রাইম (ইংরেজি: A Beautiful Crime; আক্ষরিক অনুবাদ: একটি সুন্দর অপরাধ) হল ২০২০ সালে প্রকাশিত একটি অপরাধ উপন্যাস। এটি রচনা করেন মার্কিন লেখক ও সম্পাদক ক্রিস্টোফার বোলেন। এটি বোলেনের চতুর্থ উপন্যাস। ২০১৮ সালে প্যারিসে অবস্থানকালে তিনি এটি রচনা করেন। ২০২০ সালের ২৮ জানুয়ারি মার্কিন যুক্তরাষ্ট্রে হার্পার উপন্যাসটি প্রথম প্রকাশ করে।  উপন্যাসটি রচিত হয়েছে ভেনিসের প্রেক্ষাপটে। নিক ব্রিংক ও ক্লে গিলোরি দুই প্রেমিক। উত্তরাধিকার সূত্রে পাওয়া রুপোর জাল পুরাদ্রব্যের একটি সংগ্রহ তারা বিক্রি করে ক্লে-র পূর্বপরিচিত এক ধনী ব্যক্তির কাছে। তাদের এই প্রতারণার পর শীঘ্রই পরপর অনেকগুলি ভয়ংকর অপরাধ সংঘটিত হয়। ক্লে এমন এক দামি সম্পত্তি বিক্রি করার চেষ্টা করে যা পুরোপুরি তার মালিকানাধীন ছিল না এবং রুপোর এক জহুরি তাদের প্রাথমিক মতলব ফাঁস করে দেওয়ার ভয় দেখালে নিক তাকে হত্যা করে। বোলেন আ বিউটিফুল ক্রাইম উপন্যাসে এখনও পর্যন্ত লেখা তাঁর সবচেয়ে ব্যক্তিগত উপন্যাস মনে করেন। এই উপন্যাসের কাহিনি ও চরিত্রগুলির প্রেক্ষাপট তাঁর নিজের জীবন থেকে গৃহীত হয়েছে। এই উপন্যাসে ভেনিসের অতিপর্যটন ও জনসংখ্যা হ্রাসের বিষয়টি আলোচিত হয়েছে, সেই সঙ্গে লোভ, নৈতিকতা ও সামাজিক শ্রেণির যোগসূত্রও প্রদর্শিত হয়েছে।  আ বিউটিফুল ক্রাইম উপন্যাসটি ২০২০ সালের রহস্য/থ্রিলার বিভাগে লস এঞ্জেলস টাইমস বুক প্রাইজ প্রতিযোগিতার শেষ পর্যায়ে পৌঁছানো প্রতিযোগী। সমালোচকদের থেকে উপন্যাসটি মিশ্র প্রতিক্রিয়া লাভ করে। সমালোচকেরা সাধারণভাবে লেখকের ভেনিস বর্ণনা এবং চরিত্রগুলির সম্পর্ক নির্মাণের দক্ষতার প্রশংসা করলেও আখ্যানের গতির কার্যকারিতা নিয়ে ঐক্যমতে পৌঁছাতে পারেননি। বইটির সঙ্গে প্যাট্রিশিয়া হাইস্মিথের উপন্যাসগুলির (বিশেষত ১৯৫৫ সালে প্রকাশিত দ্য ট্যালেন্ডেড মি. রিপ্লে) তুলনা করা হয়।  তথ্যসূত্র  বহিঃসংযোগ  লেখকের প্রাতিষ্ঠানিক ওয়েবসাইট  বিষয়শ্রেণী:২০২০-এর মার্কিন উপন্যাস বিষয়শ্রেণী:২০২০-এর দশকের এলজিবিটিকিউ উপন্যাস বিষয়শ্রেণী:২০২০-এর এলজিবিটিকিউ-সম্পর্কিত সাহিত্যকর্ম বিষয়শ্রেণী:মার্কিন অপরাধ উপন্যাস বিষয়শ্রেণী:মার্কিন এলজিবিটিকিউ উপন্যাস বিষয়শ্রেণী:কথাসাহিত্যে প্রতারক বিষয়শ্রেণী:হার্পারকলিনসের বই বিষয়শ্রেণী:ক্রিস্টোফার বোলেনের উপন্যাস বিষয়শ্রেণী:ভেনিসের প্রেক্ষাপটে উপন্যাস বিষয়শ্রেণী:উপন্যাসে পুরুষ সমকামী বিষয়বস্তু
থাম্ব|দলনেত্রী ফিওনা প্যাটেন  অস্ট্রেলিয়ান সেক্স পার্টি ছিল অস্ট্রেলীয় রাজনীতিতে ধর্মের ক্রমবর্ধমান প্রভাব নিয়ে উদ্বেগের প্রতিক্রিয়া হিসাবে ২০০৯ সালে প্রতিষ্ঠিত একটি অস্ট্রেলীয় রাজনৈতিক দল।  "Sex flirts with politics", Herald Sun, 16 November 2008. দলটি একটি প্রাপ্তবয়স্ক-শিল্প লবি গ্রুপ, ইরোস অ্যাসোসিয়েশন থেকেই জন্মগ্রহণ করেছিল। এর নেতা ফিয়োনা প্যাটেন আগে সমিতির প্রধান নির্বাহী ছিলেন।   প্যাটেন দলটিকে একটি "নাগরিক মুক্তির বিকল্প" হিসাবে বর্ণনা করেছিলেন।  প্যাটেন সেন্সর ব্যবস্থাপনা, সাম্যতা এবং বৈষম্যের মতো ইস্যুতে একজন প্রবীণ প্রচারক।   ২০১৪ সালের রাজ্য নির্বাচনে প্যাটেন ভিক্টোরিয়ান আইন পরিষদে নির্বাচিত হয়েছিলেন।  অস্ট্রেলীয় নির্বাচনী কমিশন (এইসি) এর পক্ষ থেকে ৫ মে ২০১৫ তারিখে দলটির নিবন্ধন বাতিল হয়েছিল, এটা নিরীক্ষণের পর যে, এটি ৫০০ সদস্যের বিধিবদ্ধ প্রয়োজনীয়তা পূরণ করতে পারছে না, তবে জুলাইয়ে পুনরায় নিবন্ধিত হয়েছিল।    সেক্স পার্টি ভিক্টোরিয়া রাজ্য পর্যায়ে নিবন্ধিত ছিল, যেখানে এর সংসদীয় প্রতিনিধিত্ব ছিল, পাশাপাশি অস্ট্রেলীয় রাজধানী অঞ্চল এবং উত্তর অঞ্চলগুলিতেও। ২০১৭ সালে, দলটি অস্ট্রেলিয়ান সাইক্লিস্ট পার্টির সাথে একীভূত হয়ে রিজন পার্টি গঠন করে।     সংসদীয় পদক্ষেপ    তথ্যসূত্র    বহিঃসংযোগ   অস্ট্রেলিয়ান সেক্স পার্টির অফিসিয়াল ওয়েবসাইট  ফেসবুক পাতা  টুইটার  "সেক্স পার্টি বনাম পারিবারিক প্রথম বিতর্ক", সানরাইজ, ২ আগস্ট ২০১০  বিষয়শ্রেণী:২০০৯-এ অস্ট্রেলিয়ায় প্রতিষ্ঠিত বিষয়শ্রেণী:২০০৯-এ প্রতিষ্ঠিত রাজনৈতিক দল বিষয়শ্রেণী:অস্ট্রেলিয়ায় নাগরিক অধিকার ও স্বাধীনতা বিষয়শ্রেণী:অস্ট্রেলিয়ার বিলুপ্ত রাজনৈতিক দল বিষয়শ্রেণী:যৌনতা ও আইন বিষয়শ্রেণী:যৌন ইতিবাচকতা
thumb|সিঁড়ি thumb|250px|তাজহাট ল্যান্ডলর্ডস প্রাসাদের ২০০ বছরের প্রাচীন কাঠের সিঁড়ি বিভিন্ন উচ্চতার ভিন্ন ভিন্ন তলকে সংযোগ সাধনের জন্য পরপর কতগুলো ধাপের সুবিধাজনক বিন্যাসই হলো সিঁড়ি।   প্রায়োগিক শব্দসমূহ  right|thumb|250px|ভ্যাটিকান জাদুঘরে ঘোরানো সিঁড়ি  ধাপ (step)  ট্রেড (tread)  রাইসার (riser)  ধাপসমষ্টি (flight)  ল্যান্ডিং (landing)  বাঁকানো ধাপ (winder)  ঢাল (pitch)  রেইল (Hand Rails)  রেলিং (Balustrade)  কেন্দ্রীয় স্তম্ভ (Newel)  হেড রুম (Head room/Head Way)   শ্রেণিবিভাগ    পরিমাপ  সিঁড়ির পরিমাপ পরিস্থিতি ও ব্যবহার ভেদে ভিন্ন হয়। তাই সিঁড়ির নির্দিষ্ট কোন পরিমাপ নেই। তবে, সাধারণ ভাবে কিছু নিয়ম মেনে চলা হয়।  ট্রেড + ২xরাইসার = ৬০ (সকল মান সে.মি তে)  ট্রেড x রাইসার = ৪০০-৪১০ (সকল মান সে.মি তে) এখান থেকে পাওয়া মান অনুসারে সিঁড়ির আদর্শ মান ধরা যায়, ট্রেড ৩০ সে.মি ও রাইসার ১৪ সে.মি। ট্রেডে প্রতি ২৫ মি.মি কমানোর জন্য রাইসার এ ১২-১৩ মি.মি যোগ করতে হবে।  ব্যক্তিগত আবাস ভবন গুলোর সুবিধাজনক পরিমাপ - ট্রেড ২৫সে.মিxরাইসার ১৬ সে.মি   সর্বজনীন স্থাপনা গুলোর সুবিধাজনক পরিমাপ - ট্রেড ২৭সে.মিxরাইসার ১৫ সে.মি থেকে ট্রেড ৩০সে.মিxরাইসার ১৩সে.মি  এই পরিমাপগুলো কোনো সুনির্দিষ্ট মান নয়, কেবলমাত্র সুবিধাজনক মান হিসেবে প্রণয়ন করা হয়েছে। যে কোনো ক্ষেত্রেই এর হেরফের হতে পারে।   তথ্যসূত্র   বিষয়শ্রেণী:স্থাপত্য বিষয়শ্রেণী:স্থাপত্য উপাদান বিষয়শ্রেণী:ভবন প্রকৌশল বিষয়শ্রেণী:বাগানের বৈশিষ্ট্য বিষয়শ্রেণী:পথচারী অবকাঠামো বিষয়শ্রেণী:পরিবহন ভবন ও স্থাপনা
right|thumb|220px মুক্তিবেগ (ইংরেজিঃ Escape velocity) বলতে এমন একটি বেগকে বুঝানো হয় মহাকর্ষীয় ক্ষেত্রে যে মানের বেগে নিক্ষিপ্ত কোন বস্তুর গতিশক্তি ও মহাকর্ষীয় বিভবশক্তির সমষ্টি শুন্য হয়। মুক্তিবেগে কোন বস্তুকে কোন মহাকর্ষীয় ক্ষেত্র থেকে শুন্যে ছুড়ে দেয়া হলে তা আর ঐ মহাকর্ষীয় ক্ষেত্রে ফিরে আসে না। গোলীয় প্রতিসাম্য বস্তুর ক্ষেত্রে নিম্নক্ত  সমীকরন দ্বারা মুক্তিবেগের মান নির্ণয় করা হয়।  যেখানে  মুক্তিবেগ, G হল মহাকর্ষীয় ধ্রুবক (G = ৬.৬৭×১০−১১ মি৩ কেজি−1 সেকেন্ড−২), M তারা, গ্রহ বা অন্য যেকোন বস্তুর ভর এবং r এর ব্যাসার্ধ।  পৃথিবীর ক্ষেত্রে মুক্তিবেগের মান প্রতি সেকেন্ডে ১১.২ কি.মি.। অর্থাৎ কোনো বস্তুকে প্রতি সেকেন্ডে ১১.২ কি.মি. গতিবেগে ওপরের দিকে ছূড়তে পারলে সেটা আর নিচের দিকে না পড়ে, মহাশূন্যে পৃথিবীর চারিদিকে ঘুরতে থাকবে। রকেটের ক্ষেত্রে মুক্তি বেগ প্রযোজ্য নয় কারণ রকেটের নিজস্ব  জ্বালানি আছে। তাই রকেট মুক্তি বেগের অনেক কম বেগেই পৃথিবীর আকর্ষণ কাটিয়ে যেতে পারে।   তথ্যসূত্র   বিষয়শ্রেণী:পদার্থবিজ্ঞান বিষয়শ্রেণী:জ্যোতির্গতিবিজ্ঞান বিষয়শ্রেণী:গ্রহ বিজ্ঞান বিষয়শ্রেণী:গতিবিজ্ঞান বিষয়শ্রেণী:কক্ষপথ
প্রোফেসর শঙ্কু শিরোনাম দ্বারা নিচের নামগুলোকে নির্দেশ করা হতে পারে:   প্রোফেসর শঙ্কু সত্যজিৎ রায়ের সৃষ্টি বাংলা কল্পবিজ্ঞান সাহিত্যের একটি জনপ্রিয় চরিত্র।   প্রোফেসর শঙ্কু (ছোটোগল্প সংকলন) সত্যজিৎ রায়ের লেখা নয়টি কল্পবিজ্ঞান ছোটোগল্পের একটি সংকলন।   প্রোফেসর শঙ্কু ও এল ডোরাডো  সন্দীপ রায় পরিচালিত চলচ্চিত্র।   প্রোফেসর শঙ্কুর অভিযানসমূহ সত্যজিৎ রায়ের লেখা প্রোফেসর শঙ্কু অ্যাডভেঞ্চারের ৩৮টি গল্প।   প্রোফেসর শঙ্কুর কাণ্ডকারখানা সত্যজিৎ রায় রচিত প্রোফেসর শঙ্কু সিরিজের একটি বই।
আল-সায়েদা জয়নব মসজিদ (  ) মিশরের কায়রোতে অবস্থিত একটি ঐতিহাসিক মসজিদ এবং এটি মিশরের ইতিহাসে সবচেয়ে গুরুত্বপূর্ণ এবং বৃহত্তম মসজিদগুলির মধ্যে একটি। নামটি সাইয়্যিদা জয়নাব বিনতে আলী সম্মানে রাখা হয়েছে, যিনি ছিলেন চতুর্থ খলিফা আলীর এবং আলীর প্রথম স্ত্রী ফাতিমার কন্যা।   অবস্থান  মসজিদটি কায়রোর আল-সায়েদা জয়নাব এলাকায় অবস্থিত, যেখানে এর নাম মসজিদের নাম থেকে নেওয়া হয়েছিল। মসজিদটি এর আশপাশের স্থানজুড়ে কেন্দ্রীভূত হয়ে আছে এবং মসজিদের সামনে রয়েছে আল-সায়েদা জয়নাব স্কয়ার। স্কয়ারটি কায়রোর সবচেয়ে বিখ্যাত এবং গুরুত্বপূর্ণ স্কয়ারগুলির মধ্যে একটি, এবং এখানে অসংখ্য রেস্তোরাঁ এবং ক্যাফে রয়েছে। রেস্তোরাঁ এবং ক্যাফেগুলো বিশেষ করে রমজান মাসের প্রাতঃরাশ এবং সাহুরের সময় লোকেদের দ্বারা পরিপূর্ণ হয়ে থাকে। জায়ন আল-আবিদিন রাস্তাটি মসজিদটিকে কায়রোর বিভিন্ন প্রধান স্থানের সাথে সংযুক্ত করেছে।   ইতিহাস  মসজিদটিকে হাসান ও হোসেনের বোন সাইয়িদা জয়নবের কবরের উপরে নির্মিত বলে মনে করা হয়। কিছু ইতিহাসবিদ মনে করেন যে কারবালার যুদ্ধের কয়েক মাস পরে সাইয়িদা জয়নবকে মিশরে নির্বাসিত করা হয়েছিল যেখানে তিনি তার মৃত্যুর আগে নয় মাস স্থায়ী ছিলেন এবং তাকে এই স্থানে সমাহিত করা হয়েছিল। "Balaghatun Nisa", by Abul Fazl Ahmad bin Abi Tahir যেমন, স্থানটিকে ইসলামী ইতিহাসের অন্যতম উল্লেখযোগ্য স্থান এবং সুন্নি ও ইসমাইলিদের মধ্যে দেখার জন্য সবচেয়ে জনপ্রিয় সমাধি হিসেবে বিবেচনা করা হয়। যাইহোক, অনেক লোক, প্রাথমিকভাবে ইসনা আশারিয়া শিয়ারা বিশ্বাস করেন যে সাইয়্যিদা জয়নবকে প্রকৃতপক্ষে সিরিয়ার দামেস্কে সমাহিত করা হয়েছিল, যেখানে আজ সাইয়িদা জয়নাব মসজিদ অবস্থিত।  সাইয়িদা জয়নবের কবরের উপর মসজিদটি কখন নির্মিত হয়েছিল তার কোনো সঠিক নথি নেই, এবং ১৫৪৭ সালে অটোমান সাম্রাজ্যের আলী পাশার সংস্কারের আদেশ ছাড়া বর্তমানে কোনো ঐতিহাসিক উল্লেখ পাওয়া যায় না, এবং তখন থেকেই অন্যান্য সংস্কার করা হয়েছিল, বিশেষ করে আমীর আব্দুর রহমান পরিচালিত ১৭৬৮ সালে এবং আওকাফ মন্ত্রণালয় কর্তৃক ১৯৪০ সালে পুরাতন ভবনটি সম্পূর্ণ ভেঙ্গে বর্তমান ভবন নির্মাণ করা হয়। তখনো মসজিদটি ইসলামী ইতিহাসের নিদর্শন হিসাবে নিবন্ধিত হয়নি। তখন মসজিদটি কিবলার প্রাচীরের সমান্তরাল সাতটি করিডোর নিয়ে গঠিত ছিল একটি বর্গাকার থালার দিয়ে গম্বুজটি আচ্ছাদিত ছিলো। কিবলা প্রাচীরের বিপরীত দিকে সাইয়্যেদা জয়নাবের মাজার রয়েছে, যার চারপাশে রয়েছে একটি পিতলের বেড়া এবং একটি উঁচু গম্বুজ। ১৯৬৯ সালে, মিসরের আওকাফ মন্ত্রণালয় মসজিদের আয়তন দ্বিগুণ করে। حي السيدة زينب  Official Website of Cairo. Retrieved July 20, 2017.   আরও দেখুন    সাইয়্যিদা জয়নব মসজিদ - সিরিয়ার দামেস্কের একটি মসজিদ যেখানে শিয়া ঐতিহ্য অনুসারে সাইয়িদা জয়নবের কবরস্থান হিসেবেও বিবেচিত হয়।  মসজিদের তালিকা  আফ্রিকার মসজিদের তালিকা  মিশরের মসজিদের তালিকা   তথ্যসূত্র   বিষয়শ্রেণী:গম্বুজসহ মসজিদ বিষয়শ্রেণী:কায়রোর মসজিদ বিষয়শ্রেণী:মিশরের মসজিদ বিষয়শ্রেণী:১৫৪৭-এ সম্পন্ন মসজিদ বিষয়শ্রেণী:১৬শ শতাব্দীর মসজিদ বিষয়শ্রেণী:জয়নব বিনতে আলী বিষয়শ্রেণী:মিশরের সুন্নি মসজিদ
লারা নাকি গুতমান (, ; জন্ম: ৬ নভেম্বর ২০০২) হলেন একজন ইতালীয় ফিগার স্কেটার। তিনি আন্তর্জাতিক প্রতিযোগিতার মঞ্চে ফিগার স্কেটিংয়ের নারীদের একক বিভাগে ইতালির প্রতিনিধি হিসেবে প্রতিদ্বন্দ্বিতা করে থাকেন।  ২০০৭ সালে ফিগার স্কেটিংয়ে অভিষেক করা গুতমান ইতালির হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন লারা নাকি গুতমান ২০০২ সালের ৬ই নভেম্বর তারিখে ইতালির ত্রেন্তোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন গুতমান ইতালির প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি দানিয়েল গ্রাসল, নিকোলে দেল্লা মনিকা, মাত্তেও গুয়ারিজে, শার্লেন গিনিয়ার এবং মার্কো ফাব্রির সাথে দলগতভাবে ফিগার স্কেটিংয়ের দলগত প্রতিযোগিতায় অংশগ্রহণ করেছিলেন। তারা শর্ট প্রোগ্রাম/রিদম ডান্সে ২০ পয়েন্ট স্কোর করেছিলেন, তবে তারা ফ্রি স্কেটস/ডান্সে অংশগ্রহণের জন্য উত্তীর্ণ হতে পারেননি।  তথ্যসূত্র  বহিঃসংযোগ     বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:ইতালীয় নারী সিঙ্গেল স্কেটার বিষয়শ্রেণী:ইতালির অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার
thumb|প্রেসিডেন্ট ফ্রাংক্‌লিন রুজ্‌ভেল্ট  ফ্রাংক্‌লিন ডেলানো রুজ্‌ভেল্ট (ইংরেজি: Franklin Delano Roosevelt ফ্র্যাংক্‌লিন্‌ ডেলানৌ রৌজ়াভ়েল্ট্‌ (জানুয়ারি ৩০, ১৮৮২ – এপ্রিল ১২, ১৯৪৫) মার্কিন যুক্তরাষ্ট্রের ৩২তম রাষ্ট্রপতি। তিনি চার মেয়াদে ১৯৩৩ থেকে ১৯৪৫ পর্যন্ত ১২ বছর ক্ষমতায় ছিলেন। ডেমোক্র্যাটিক পার্টির নেতা হিসেবে তিনি টানা চারবার প্রেসিডেন্ট নির্বাচনে জয়ী হন এবং বিংশ শতাব্দীর প্রথমভাগে বিশ্ব রাজনীতির একজন কেন্দ্রীয় চরিত্র হয়ে ওঠেন। বিংশ শতকের কুখ্যাত মহামন্দার সময়ে তিনি তাঁর "নতুন নীতি" (new deal)-র মাধ্যমে যুক্তরাষ্ট্রীয় সরকারকে অবধারিত অর্থনৈতিক বিপর্যয় থেকে উদ্ধার করেন। তাঁর প্রবর্তিত নিউ ডিল কোয়ালিশন বিংশ শতাব্দীর তৃতীয় ভাগে আমেরিকায় নব্য উদারপন্থার দিশানির্দেশ করেছিল। তাঁর তৃতীয় ও চতুর্থ দফার শাসনকাল মূলত দ্বিতীয় বিশ্বযুদ্ধকে কেন্দ্র করে আবর্তিত হয়েছিল, এবং শাসনরত অবস্থায় তাঁর মৃত্যুর অব্যবহিত পরেই আমেরিকা বিশ্বযুদ্ধে জয়লাভ করে। নিউ ইয়র্কের হাইড পার্কের প্রখ্যাত রুজভেল্ট পরিবারের সদস্য ফ্রাঙ্কলিন গ্রোটন স্কুল ও হার্ভার্ড কলেজে পড়াশোনার পর কলম্বিয়া ল স্কুল থেকে আইন পাশ করেন ও নিউ ইয়র্ক শহরে আইন ব্যবসা শুরু করেন। ১৯০৫ খ্রিস্টাব্দে তিনি তাঁর সম্পর্কিত বোন ইলিয়ানর রুজভেল্টের সঙ্গে বিবাহবন্ধনে আবদ্ধ হন। তাঁদের ছয় সন্তানের মধ্যে পাঁচজন পরিণত বয়স পর্যন্ত জীবিত ছিলেন। ১৯১০ খ্রিস্টাব্দে তিনি নিউ ইয়র্ক স্টেট সেনেট আসনে জয়ী হন এবং প্রথম বিশ্বযুদ্ধের সময়ে প্রেসিডেন্ট উড্রো উইলসনের অধীনে নৌবাহিনীর সহসচিব হিসেবে কাজ করেন। ১৯২০-র প্রেসিডেন্ট নির্বাচনে তিনি জেমস কক্সের ডেপুটি হিসেবে নির্বাচনে লড়েন কিন্তু কক্স রিপাবলিকান প্রার্থী ওয়ারেন হার্ডিঙের কাজে পরাজিত হন। ১৯২১ সালে রুজভেল্ট পক্ষাঘাতগ্রস্ত হন।  পোলিও রোগের কারণে তার পা দুটো স্থায়ীভাবে প্যারালাইজড হয়ে যায়। চিকিৎসা চলাকালীন সময়ে রুজভেল্ট জর্জিয়ার ওয়ার্ম স্প্রিংসে একটি পোলিও নিরাময় কেন্দ্র গড়ে তোলেন৷ হাঁটতে না পারার অসহায়তা নিয়েও রুজভেল্ট ১৯২৮ সালে নিউইয়র্কের নির্বাচনে গভর্নর নিয়োজিত হয়ে সরকারি কার্যালয়ে ফিরে আসেন। ১৯২৯ থেকে ১৯৩৩ পর্যন্ত তিনি গভর্নরের দায়িত্ব পালন করেন।  মার্কিন যুক্তরাষ্ট্রে বিরাজমান অর্থনৈতিক সমস্যা মোকাবেলায় কার্যকর পদক্ষেপ গ্রহণ করেন। ১৯৩২ এর রাষ্ট্রপতি নির্বাচনে রুজভেল্ট তার রিপাবলিকান প্রতিদ্বন্দ্বী হারবার্ট হুবার কে পরাজিত করেন। ঘোর অর্থনৈতিক মন্দার মধ্যে তিনি প্রেসিডেন্টের দায়িত্ব পালন শুরু করেন৷   প্রাথমিক রাজনৈতিক জীবন   তথ্যসূত্র   বিষয়শ্রেণী:১৮৮২-এ জন্ম বিষয়শ্রেণী:১৯৪৫-এ মৃত্যু বিষয়শ্রেণী:মার্কিন যুক্তরাষ্ট্রের রাষ্ট্রপতি বিষয়শ্রেণী:দ্বিতীয় বিশ্বযুদ্ধের রাজনৈতিক নেতা বিষয়শ্রেণী:হার্ভার্ড কলেজের প্রাক্তন শিক্ষার্থী বিষয়শ্রেণী:টাইম সাময়িকীর বর্ষসেরা ব্যক্তি বিষয়শ্রেণী:মার্কিন যুক্তরাষ্ট্রের ২০শ শতাব্দীর রাষ্ট্রপতি
অলিভিয়ে এমবাইসিদারা এমবাইজো (; জন্ম: ১৫ আগস্ট ১৯৯৭; অলিভিয়ে এমবাইজো নামে সুপরিচিত) হলেন একজন ক্যামেরুনীয় পেশাদার ফুটবল খেলোয়াড়। তিনি বর্তমানে মার্কিন ক্লাব ফিলাডেলফিয়া ইউনিয়ন এবং ক্যামেরুন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।  ২০১৬–১৭ মৌসুমে, ক্যামেরুনীয় ক্লাব ইউনিয়ন দুয়ালার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ইউনিয়ন দুয়ালার হয়ে মাত্র এক মৌসুম অতিবাহিত করার পর ২০১৭–১৮ মৌসুমে তিনি রেইনবোয় যোগদান করেছেন। রেইনবোয় মাত্র এক মৌসুম অতিবাহিত করার পর মার্কিন ক্লাব বেথেলহেম স্টিলের সাথে চুক্তি স্বাক্ষর করেছেন। ২০১৭–১৮ মৌসুমে, তিনি বেথেলহেম স্টিল হতে মার্কিন ক্লাব ফিলাডেলফিয়া ইউনিয়নে যোগদান করেছেন।  ২০১৭ সালে, এমবাইজো ক্যামেরুন অনূর্ধ্ব-২০ দলের হয়ে ক্যামেরুনের বয়সভিত্তিক পর্যায়ে অভিষেক করেছিলেন। প্রায় −১ বছর যাবত ক্যামেরুনের বয়সভিত্তিক দলের হয়ে খেলার পর, তিনি ২০১৬ সালে ক্যামেরুনের হয়ে আন্তর্জাতিক পর্যায়ে অভিষেক করেছেন; ক্যামেরুনের জার্সি গায়ে তিনি এপর্যন্ত ১০ ম্যাচে অংশগ্রহণ করেছেন।   প্রারম্ভিক জীবন  অলিভিয়ে এমবাইসিদারা এমবাইজো ১৯৯৭ সালের ১৫ই আগস্ট তারিখে ক্যামেরুনের দুয়ালায় জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  এমবাইজো ক্যামেরুন অনূর্ধ্ব-২০ এবং ক্যামেরুন অনূর্ধ্ব-২৩ দলের হয়ে খেলার মাধ্যমে ক্যামেরুনের প্রতিনিধিত্ব করেছেন।  ২০১৬ সালের ৬ই সেপ্টেম্বর তারিখে, ১৯ বছর ও ২২ দিন বয়সে, ডান পায়ে ফুটবল খেলায় পারদর্শী এমবাইজো গ্যাবনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ক্যামেরুনের হয়ে অভিষেক করেছেন। উক্ত ম্যাচের ৮৮তম মিনিটে রক্ষণভাগের খেলোয়াড় মাইকেল এনগাদো-এনগাজুইয়ের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ৫ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি ক্যামেরুন ২–১ গোলের ব্যবধানে জয়লাভ করেছিল। ক্যামেরুনের হয়ে অভিষেকের বছরে এমবাইজো সর্বমোট ১ ম্যাচে অংশগ্রহণ করেছেন।  এমবাইজো ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত ক্যামেরুন দলে স্থান পেয়েছেন।   পরিসংখ্যান   আন্তর্জাতিক    দল  সাল  ম্যাচ  গোল ক্যামেরুন  ২০১৬  ১  ০ ২০২০  ২  ০ ২০২১  ৫  ০ ২০২২  ২  ০ সর্বমোট  ১০  ০   তথ্যসূত্র    বহিঃসংযোগ                বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ক্যামেরুনীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ক্যামেরুনের আন্তর্জাতিক ফুটবলার বিষয়শ্রেণী:২০২১ আফ্রিকা কাপ অব নেশন্সের খেলোয়াড় বিষয়শ্রেণী:ক্যামেরুনের আন্তর্জাতিক যুব ফুটবলার বিষয়শ্রেণী:মেজর লিগ সকারের খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:ফিলাডেলফিয়া ইউনিয়নের খেলোয়াড় বিষয়শ্রেণী:ক্যামেরুনীয় পুরুষ ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড়
কোয়ান্টাম পদার্থবিজ্ঞানে, একটি কোয়ান্টাম অবস্থা একটি গাণিতিক সত্তা যা একটি কোয়ান্টাম ব্যবস্থার জ্ঞানকে মূর্ত করে। কোয়ান্টাম বলবিজ্ঞান একটি কোয়ান্টাম অবস্থার নির্মাণ, বিবর্তন ও পরিমাপ নির্দিষ্ট করে। যার ফলাফল হল অবস্থা দ্বারা প্রতিনিধিত্বকারী ব্যবস্থার জন্য একটি কোয়ান্টাম যান্ত্রিক পূর্বাভাস। কোয়ান্টাম অবস্থার জ্ঞান একত্রে ব্যবস্থার বিবর্তনের জন্য কোয়ান্টাম যান্ত্রিক নিয়মের সঙ্গে কোয়ান্টাম ব্যবস্থা সম্পর্কে যা জানা যায় সময় তার সবই নিঃশেষ করে দেয়।  বিভিন্ন ধরনের ব্যবস্থা বা সমস্যার জন্য কোয়ান্টাম অবস্থাগুলো বিভিন্ন উপায়ে সংজ্ঞায়িত করা যেতে পারে। দুটি বিস্তৃত শ্রেণি হল:   তরঙ্গ ফাংশনকে অবস্থান বা ভরবেগ পরিবর্তনশীলতা, এবং   আরও বিমূর্ত ভেক্টর কোয়ান্টাম অবস্থা ব্যবহার করে কোয়ান্টাম ব্যবস্থা বর্ণনা করা হয়।  ঐতিহাসিক, শিক্ষাগত ও প্রয়োগ-কেন্দ্রিক সমস্যা সাধারণত তরঙ্গ ফাংশন বৈশিষ্ট্য; আধুনিক পেশাদার পদার্থবিদ্যায় বিমূর্ত ভেক্টর অবস্থা ব্যবহার করা হয়। উভয় শ্রেণি, কোয়ান্টাম অবস্থার বিশুদ্ধ বনাম মিশ্র অবস্থা, অথবা সুসংগত অবস্থা ও অসামঞ্জস্যপূর্ণ অবস্থায় বিভক্ত। বিশেষ বৈশিষ্ট্য সহ শ্রেণিগুলোর মধ্যে রয়েছে সময়ের স্বাধীনতার জন্য স্থির অবস্থা ও কোয়ান্টাম ক্ষেত্র তত্ত্বে কোয়ান্টাম বায়ুশূন্য অবস্থা।  ধ্রুপদী বলবিজ্ঞানের অবস্থা থেকে পদার্থবিজ্ঞানের জন্য একটি হাতিয়ার হিসাবে, কোয়ান্টাম অবস্থাগুলো ধ্রুপদী বলবিজ্ঞানের অবস্থাগুলোর বাইরে গড়ে উঠেছে। একটি ধ্রুপদী গতিশীল অবস্থা সময়ের প্রতিটি মুহূর্তে সু-সংজ্ঞায়িত বাস্তব মান সহ গতিশীল চলরাশির একটি সেট নিয়ে গঠিত।  তথ্যসূত্র  বিষয়শ্রেণী:কোয়ান্টাম অবস্থা
রাজীব দীক্ষিত ছিলেন একজন ভারতীয় সমাজকর্মী।তিনি স্বদেশী আন্দোলন, আজাদী বাচাও আন্দোলন এবং আরো অনেক ক্ষেত্রে নিজ দেশের স্বার্থে সচেতনতামূলক অভিযানের প্রয়াস চালান। তিনি ভারত স্বভিমান আন্দোলন-এ জাতীয় সম্পাদক হিসেবে দায়িত্ব পালন করেন।  পূর্ব জীবন রাজীব দীক্ষিত ভারতের এলাহাবাদে জন্মগ্রহণ করেছিলেন। তিনি এম. টেক ডিগ্রী গ্রহণ করেন এবং অল্পকাল বৈজ্ঞানিক হিসেবে কাজ করেন।  আন্দোলনসমূহ  তিনি স্বদেশী ধারণায় বিশ্বাস রাখতেন। এবং আজাদী বাচাও আন্দোলন (স্বাধীনতা বাচাও আন্দোলন), উভয় ক্ষেত্রে তিনি মূখ্যবক্তা হিসেবে কাজ করতেন।  তিনি যুক্তরাষ্ট্রের ওয়ার্ল্ড ট্রেড সেন্টার-এ নাইন ইলাভেন-এর সন্ত্রাসী হামলা নিয়ে প্রশ্ন দাঁড় করান ও দাবি করেন লোন ল্যান্টার্ণ সোসাইটি কর্তৃক প্রভাবিত এটি ছিল তৎকালীন সরকার দ্বারা রচিত কর্মকাণ্ড।  মৃত্যু রাজীব দীক্ষিত ৩০শে নভেম্বর ২০১০ সালে ছত্তিশগড়, ভিলাইয়েমারা যান। ২০১২ সালে, বাবা রামদেব দাবি করেন, অপরিপক্ক আন্দোলনকে ব্যাহত করার লক্ষ্যে রাজীব দীক্ষিতের মৃত্যুর কারণ হিসেবে তাকে এই ষড়যন্ত্রে অভিযুক্ত করা হয়, যেখানে তার মৃত্যু হৃৎপিণ্ডের ক্রিয়া বন্ধ হওয়ার কারণে হয়েছিলো বলে তিনি উল্লেখ করেন।  গবেষণা দীক্ষিত অনেকগুলো বই রচনা করেছিলেন এবং  তিনি অনেক বক্তৃতাও প্রদান করেন।আস্থাভাজন কর্তৃক তার অধিকাংশ কাজই বিভিন্ন বই আকারে এবং ইলেক্ট্রনিক মাধ্যম যেমন সিডি, এসডি কার্ড ইত্যাদি দ্বারা প্রচারিত হয়ে থাকে।  বই  ৪-খন্ড স্বদেশী চিকিৎসা। গাঁও গোভাস পার আধারিত স্বদেশী কৃষি। গাঁও মাতা পঞ্চগাভ্য চিকিৎসা। অডিও স্বদেশী কথা।  তথ্যসূত্র  বিষয়শ্রেণী:১৯৬৭-এ জন্ম বিষয়শ্রেণী:২০১০-এ মৃত্যু বিষয়শ্রেণী:অমীমাংসিত মৃত্যু